สวัสดีค่ะ รบกวนสอบถามค่ะ คือประจำเดือนมาวันที่18/12/62 มาประมาณ7วัน แล้วก็หยุดสนิทไปประมาณ 3 วัน แล้วตั้งแต่วันที่28/12/62จนถึงวันนี้ 12/1/63 ประจำเดือนยังไม่หยุดเลยค่ะ บางวันก็มีเป็นก้อนลิ่มหลุดออกมา บางวันก็มีลักษณะคล้ายๆเยื่อหลุดออกมา จะเป็นอันตรายมั้ยค่ะ ไม่เคยทานยาคุม คุมกำเนิดด้วยถุงยาง และยังไม่เคยมีบุตร ปัจจุบันอายุ 37 ปีค่ะ
สวัสดีค่ะ kasa,หากประจำเดือนมาวันที่ 18 ธ.ค. โดยมา 7 วัน แล้วได้มาอีกครั้งในวันที่ 28 ธ.ค. 62 จนถึงวันนี้วันที่ 12 ม.ค. 63 ถือเป็นอาการเลือดออกผิดปกติ โดยอาจเกิดจาก1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม แท้งไม่ครบ เป็นต้น โดยเลือดที่ออกในวันที่ 18 ธ.ค. อาจไม่ใช่ประจำเดือนก็ได้2. มีการอักเสบติดเชื้อในโพรงมดลูก แต่มักมีอาการปวดท้องน้อยและตกขาวที่ผิดปกติร่วมด้วย3. มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น4. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนผิดปกติ เป็นต้น5. ผลจากการใช้ยาฮอร์โมนต่างๆ เช่น ยาสตรี สมุนไพร อาหารเสริมต่างๆ เป็นต้น6. การผลิตฮอร์โมนของรังไข่ผิดปกติเนื่องจากถุงยางอนามัย ไม่สามารถป้องกันการตั้งครรภ์ได้ 100% ดังนั้น แนะนำควรลองตรวจหาการตั้งครรภ์ดูด้วยค่ะ หากตรวจไม่พบ และเลือดยังคงไม่หยุดไหล หรือมีเลือดออกมาบ่อยๆ อีก ก็ควรไปพบสูติ-นรีแพทย์เพื่อตรวจหาสาเหตุและรักษาให้เลือดหยุดไหลค่ะ ไม่ควรปล่อยไว้ เพราะจะทำให้เกิดภาวะโลหิตจางตามมาได้ค่ะ